# **DECIZIA ETAPEI DE ÎNCADRARE**

## Nr. din

Ca urmare a solicitării de emitere a acordului de mediu adresate de **ANTON V. VALERIA - ÎNTREPRINDERE INDIVIDUALĂ**, cu sediul în sat Adâncata, com. Adâncata, str. Principală, nr. 11, Judetul Suceava, înregistrată la APM Suceava cu nr. 11953/07.11.2018, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 08.01.2019, că proiectul **“Exploatare carieră de piatră pe o suprafață de 3600 mp – Exploatarea gresiei calcaroase și silicioase (gresie pentru construcții) din perimetrul Poiana Odăii-3, cartier Burdujeni, municipiul Suceava, județul Suceava“** propus a fi amplasat în mun. Suceava, locul numit “Odaie”, judetul Suceava, nu se supune evaluării impactului asupra mediului.

Justificarea prezentei decizii:

1. Motivele pe baza cărora s-a stabilit neefectuarea evaluării impactului asupra mediului sunt următoarele:

Conform criteriilor de selecţie pentru stabilirea necesității efectuării evaluării impactului asupra mediului, prevăzute în Anexa 3 la Legea nr. 292/2018 privind evaluarea impactului anumitor proiecte publice şi private asupra mediului;

**1. Caracteristicile proiectului**

1. *dimensiunea și concepția întregului proiect*: proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa 2, pct. 2, lit. a) cariere, exploatări miniere de suprafaţă şi de extracţie a turbei, altele decât cele prevăzute în anexa nr. 1;
2. *cumularea cu alte proiecte existente şi/sau aprobate:* nu este cazul.
3. *utilizarea resurselor naturale, în special a solului, a terenurilor, a apei şi a biodiversităţii:* gresie calcaroasă și silicioasă (gresie pentru construcții);

Mod de asigurare a utilităţilor:

* Nu se utilizează apă în procesul tehnologic sau pentru consum menajer.
* Nu se execută operaţii asupra materialului exploatat pe amplasament, nu rezultă ape uzate tehnologice şi menajare.
* Alimentarea cu energie electrică: nu este cazul.
* Alimentarea cu energia termică: nu este cazul.
1. *cantitatea și tipurile de deșeuri generate/gestionate:* deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

Principalele categorii de deşeuri care vor rezulta din activitatea de exploatare a gresiei sunt deşeuri miniere, respectiv sol vegetal și argilă nisipoasă care vor servi la rambleierea golului excavat și nivelarea suprafeței.

e) *poluarea și alte efecte negative:* în perioada lucrărilor de exploatare pot aparea emisii:

Surse de poluanţi pentru aer

- acţiunea de excavare a rocii utile dinspre aval către amonte se va desfășura în sistem umed, generarea de pulberi pământ (praf) fiind eliminată.

- noxe de la utilajele şi mijloacele de transport;

- transportului pe drumul de exploatare – se va respecta viteza < 30 km/oră, astfel încât praful produs să fie în cantitate redusă.

- cariera fiind amplasată pe suprafața platoului Adâncata-Burdujeni, există curenţi longitudinali care dispersează masele de praf, diminuându-le.

Sursa de zgomot şi de vibraţii – în carieră îşi desfăşoară activitatea utilaje terasiere: buldoexcavator şi mijloace de transport.

Surse posibile de poluare a solului şi subsolului – surse potenţiale de poluare pot fi scurgerile accidentale de carburanţi şi lubrefianţi.

 Pentru eliminarea acestora, toate utilajele terasiere şi mijloacele de transport vor fi verificate periodic sau ori de câte ori este necesar, şi sunt schimbate toate subansamblele care permit scurgerile de carburanţi şi lubrefianţi.

 Alimentarea cu carburanţi şi lubrefianţi atât pentru utilajele terasiere cât şi pentru mijloacele de transport se efectuează în unități specializate, unde sunt asigurate condiţiile necesare pentru alimentare.

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

f) *riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:* pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

g) *riscurile pentru sănătatea umană:* nu este cazul.

**2. Amplasarea proiectului**

1. *utilizarea actuală și aprobată a terenurilor*: conform certificatului de urbanism nr. 1287/29.08.2018 eliberat de Municipiului Suceava, terenul este situat în extravilanul localităţii; face obiectul Contractului de locațiune cu încheierea de autentificare cu nr. 562/27.03.2018 către titular.

- Accesul în cadrul perimetrului de exploatare se realizează din DN 29A, printr-un drum silvic (L= 591 m) și un drum de exploatare agricolă (L= 812 m), acestea cumulând în total 1403 m și varianta din drumul de exploatare agricolă (L = 922 m) ce urmează să fie întreţinute de către beneficiar.

1. *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia*: resursa minerală este gresia calcaroasă și silicioasă (gresie pentru construcții), fără capacitatea de regenerare.
2. *capacitatea de absorbție a mediului natural, acordându-se o atenție specială următoarelor zone*:
3. zone umede, zone riverane, guri ale râurilor– nu este cazul;
4. zonele costiere şi mediul marin – nu este cazul;
5. zonele montane şi forestiere – nu este cazul;
6. arii naturale protejate de interes național, comunitar, internațional– nu este cazul;
7. conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică: nu este cazul.
8. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri – nu este cazul;
9. zonele cu o densitate mare a populaţiei – nu este cazul;
10. peisaje şi situri importante din punct de vedere istoric, cultural sau arheologic – nu este cazul.

**3. Tipurile și caracteristicile impactului potențial**

1. *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie;
2. *natura impactului* - va fi cauzat de lucrările de excavații, cu un impact redus asupra mediului;
3. *natura transfrontalieră a impactului*– lucrările propuse nu au efecte transfrontieră;
4. *intensitatea şi complexitatea impactului* - impactul va fi redus în perioada de funcţionare.
5. *probabilitatea impactului* – impact redus, pe perioada de funcţionare a obiectivului;
6. *debutul, durata, frecvența și reversibilitatea preconizate ale impactului*– impact redus, pe perioada de exploatare, fără reversibilitate;
7. *cumularea impactului cu impactul altor proiecte existente şi/sau aprobate* - în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;
8. *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţie.

 II. Motivele pe baza cărora s-a stabilit necesitatea neefectuării evaluării adecvate sunt următoarele:

Proiectul nu face obiectul prevederilor Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, respectiv a OM nr. 19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar.

Proiectul propus nu poate afecta direct sau indirect nici o arie protejată de interes comunitar.

 III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:

Conform Avizului de gospodărire a apelor nr. 193 din 17.09.2018, emis de Administrația Bazinală de Apă Siret, pentru proiectul propus nu s-a stabilit necesitatea efectuării evaluării impactului asupra corpurilor de apă.

**Caracteristicile proiectului şi condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

**Caracteristicile proiectului**

Exploatarea gresiei calcaroase și silicioase (gresie pentru construcții) din perimetrul Poiana Odăii-3, propusă la exploatare se va realiza din parcela cadastrală nr. 41206, situată pe versantul nord-estic al văii pârâului Podul Vătafului, localizat în partea de SE a platoului litostructural Adâncata-Burdujeni din cadrul Podișului Dragomirnei, în zona numită local „Poiana la Odaie”, din municipiul Suceava – cartier Burdujeni, județul Suceava:

* + - S = 3600 mp
		- h resursă geologică = 0,74 m
		- cantitate resursă geologică = 6866,1 tone
		- h propus la exploatare = 2,62 m
		- cantitate resursă geologică excavată în perioadă/an = 784,1 tone
		- limită în adâncime a perimetrului = 420 m
		- volum excavat sol vegetal = 226,72 mc (gr = 0,32 m)
		- volum argilă nisipoasă = 534,62 mc (gr = 1,20 m)

Pentru anul 2019, **se** propune utilizarea metodei de exploatare – la suprafaţă – specifică carierelor în tranșei transversale (91 tranșei), conform pantei terenului – din aval spre amonte, iar în perioadă sunt programate:

* + tranșei transversale = 12 tranșei individuale (tr. 80÷91);
	+ lungimea totală a tranșeelor = 166,84 m;
	+ lăţimea tranșeii = 7,58 m;
	+ adâncimea propusă la exploatare = 2,60 m;
	+ unghi taluz sol vegetal = 45º;
	+ unghi taluz argilă nisipoasă = 65º;
	+ unghi taluz gresie pentru construcții = 90º;
	+ lățime bermă de siguranță = 3 m;
	+ coeficient geologic de descopertă = 2,22%;
	+ rentabilitatea exploatării (k) =0,28, (1,86 m este grosimea stratului decopertat, iar 0,74 m este grosimea stratului de rocă utilă.

Se vor respecta următoarele reguli:

* lucrări de excavare în parcela cadastrală autorizată pentru anul 2019;
* depunere material geologic, separat pe categorii;

**Lucrări de pregătire în carieră**

Varianta pentru pregătirea exploatării în perimetrul Poiana Odăii-3 va fi sistemul în paralel (tranşei transversale individuale), excavate într-un singur front de lucru, care ulterior va fi rambleiat şi nivelat, urmărindu-se apoi executarea succesivă a celorlalte tranşei, care vor deschide noi fronturi de exploatare, creind astfel accesul pentru extragerea s.m.u. pe direcţiile stabilite.

Lucrările de pregătire constau din următoarele faze:

* descopertarea solului vegetal pe o adâncime medie de 0,44 m, excavat de pe o suprafaţă de 3564 mp, din care va rezulta un volum de 1575,40 mc, depozitat pe bermele tranşeii de exploatare şi, care ulterior după rambleierea acestora va fi depus şi nivelat în vederea redării terenului afectat pentru circuitul agricol;
* descopertarea argilei nisipoase pe o adâncime medie de 1,20 m, excavată de pe o suprafaţă de 3564 mp, din care va rezulta un volum de 4270,91 mc, depozitat pe berma dreaptă a tranşeii de exploatare şi, care va rambleia golul excavat.

Lucrările de pregătire vor fi realizate astfel încât gradul de asigurare cu resursă geologică pregătită să nu fie mai mic de 12 luni, pentru perioada de valabilitate a permisului de exploatare, deoarece activitatea de extracţie este posibilă numai după realizarea lucrărilor.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în certificatul de urbanism nr. 1287/29.08.2018 eliberat de Municipiului Suceava, jud. Suceava;

**-** în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport;

- se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

- valorile limită ale indicatorilor de zgomot generat de desfăşurarea lucrărilor, la limita celor mai apropiați receptori, nu vor depăşi limita admisibilă pentru nivelul de presiune acustică continuu echivalent ponderat A, LAeqT (dB), după caz, din STAS 10009/2017 – Acustică - Limite admisibile ale nivelului de zgomot din mediul ambiant;

- la expirarea exploatării resursei geologice se vor realiza lucrări de refacere a amplasamentului, respectiv: rambleierea golului excavat (5261,7 mc), depunerea solului vegetal și nivelarea acestuia (1575,40 mc), fertilizarea și redarea în circuitul agricol a suprafeței, iar valoarea lucrărilor va fi depusă drept garanție de refacere a mediului;

- se va întocmi planul și proiectul tehnic de refacere a mediului;

 - la finalizarea lucrarilor se va intocmi documentatia tehnică pentru obtinerea autorizatiei de mediu.

- Măsurile și condițiile de realizare a proiectului în conformitate cu Avizul de gospodărire a apelor nr. 193 din 17.09.2018, emis de Administrația bazinală de Apă Siret sunt:

- exploatarea gresiei calcaroase din perimetrul poiana Odăii 3 se valimita până la 1 m deasupra nivelului hidrostatic al apei subterane.

- beneficiarul avizului de gospodărire a apelor poate folosi drumurile existente, pe baza unor convenții încheiate cu deținătorii acestora.

- lucrările de exploatare gresie din Cariera Poiana Odăii 3 nu pot începe decât după obținerea permisului de exploatare, emis de ANRM București și a autorizației de gospodărire a apelor, ce se va emite de Administrația Bazinală de Apă Siret, în baza unei documentații tehnice conform Ordinului 799/2012 al MMP, de un proiectatnt certificate MAP.

- este intezisă evacuarea în emisari de substanțe periculoase.

 **La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.

**DIRECTOR EXECUTIV**

Şef Serviciu Avize, Acorduri, Autorizaţii

 Intocmit